הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 17, 2015-11-04 16:00

אלי כהן: שלום, אני מתכבד לפתוח את הישיבה.

אלי כהן: חברת הכנסת לוי אבקסיס, התכנסנו כאן כולם לכבודך, גברתי.

אורלי לוי אבקסיס: לכבוד הרביזיה.

אלי כהן: לכבוד הרביזיה.

אלי כהן: הרביזיה לבקשתך.

אלי כהן: נפתח את הדיון, אבל - - -

<אתי בנדלר: רגע, אדוני.

<אתי בנדלר: אני מבקשת, ברשותך, כמה מילים.

אלי כהן: בבקשה, גברתי.

<אתי בנדלר: לאחר שהסתיימה ישיבת הוועדה היו אליי מספר פניות כדי לראות אם יש הבנה בקשר למה החליטה הוועדה במספר נושאים.

<אתי בנדלר: אני מבקשת לומר מה אני הבנתי כי, כפי שאמרתי, את הנוסח אני צריכה עוד לעבד כי יש לדעתי הרבה מאוד בעיות בנוסח.

<אתי בנדלר: אני מבקשת לקבל את אישור הוועדה לכך שאכן הבנתי נכונה.

אלי כהן: ברור.

אלי כהן: בבקשה.

<אתי בנדלר: נושא ראשון היה בקשר לרישיונות חלוקה בהיקף העולה על 10%.

אלי כהן: חבר הכנסת ביטן, אני חושב שזה מתייחס לנקודה שאתה מדבר עליה.

דוד ביטן: שלא עולה על 10% - שאי אפשר יותר מ-10%.

<אתי בנדלר: כל רישיונות החלוקה שיינתנו, לאחר שניתנו כבר רישיונות חלוקה בהיקף של 10% מהצריכה במשק, טעונים אישור השר.

אלי כהן: כלומר, מעבר ל-10% הרשות תצטרך לפנות לשר.

אלי כהן: כאן חשוב לי להגיד מילה, כי זה תיקון של חבר הכנסת פרופ' יוסי יונה, ואני מניח שגם חברת הכנסת לוי אבקסיס.

אלי כהן: אמרנו כאן בצורה פשוטה: תחום החלוקה הוא מונופול, ואין לנו כוונה לקחת את המונופול הממשלתי ולהעביר אותו למונופולים מקומיים או, חס וחלילה, למונופולים פרטיים.

יוסי יונה: אבל בוא נברר את הנקודה הזאת מבחינה עניינית, כי אני רואה שאתה ענייני.

יוסי יונה: כל הכבוד, זה יפה.

<קריאה: הוא בסדר.

יוסי יונה: מאה אחוז, באמת.

יוסי יונה: אמרתי את זה, חס וחלילה, בלי אירוניה ובלי ציניות.

יוסי יונה: הנקודה שגם דוד מעלה כהערת ביניים - הכוונה נכונה, הרציונל נכון, אבל אני שואל: האם המעבר הזה דווקא להפקיד בסמכותו של אדם אחד, אין סכנה של קשרים?

דוד ביטן: הוא נתון לביקורת שיפוטית.

דוד ביטן: זו לא הבעיה.

אלי כהן: חבר הכנסת יונה, אתה מעלה נקודה נכונה.

אלי כהן: אני חושב שמה שעשתה כאן הוועדה הוא דבר חריג – היא קבעה מעין מדיניות.

אלי כהן: אמרנו במסגרת החוק שהמקסימום זה 10%.

אלי כהן: כלומר, אם מישהו ירצה לשנות את זה, זה יעמוד לנגד עיניו כתמרור אזהרה גדול מאוד.

דוד ביטן: השר צריך לחתום בעצמו, נכון?

אלי כהן: ברור.

דוד ביטן: אז אני הולך עם פרופ' יונה בעניין הזה - לתת לשר סמכות, אבל גם את הסמכות הזאת להגביל באחוז מסוים.

דוד ביטן: אחרת, לפי המספר הזה, הוא יכול לחתום גם על 100%.

אלי כהן: זה כבר נושא חדש.

<אתי בנדלר: אני עכשיו בשלב של הבהרה.

<אתי בנדלר: לא - - -

אלי כהן: בנוסחים.

אלי כהן: מכיוון שבלהט החקיקה ועל רקע מגבלת לוח הזמנים, מכיוון שמישהו יכול היה להבין יותר מ-10% או פחות מ-10%, אז אנחנו מבהירים.

<אתי בנדלר: כי הנוסח לא היה ברור.

אלי כהן: הבהירה היועצת המשפטית שהמקסימום שניתן לתת זה 10%, על-ידי רשות החשמל.

דוד ביטן: אבל אם השר יכול לתת עוד 90%, אז מה עשינו פה?

אורלי לוי אבקסיס: אבל אני חושבת שאפשר לתקן מבחינה חוקית.

אורלי לוי אבקסיס: אנחנו במסגרת הרביזיה.

אלי כהן: אנחנו לא קובעים את המדיניות הממשלתית.

דוד ביטן: לא, זה נוגד את הרציונל שלך.

אלי כהן: אני חושב שהתיקון של הוועדה היה תיקון חשוב מאוד, תיקון ששם תמרור אזהרה.

אלי כהן: שונאים ומדברים נגד המונופולים, אבל בנושא של חברת חשמל ברור שאין כוונה לקחת מונופול טבעי ולהעביר למונופולים קטנים או למונופול פרטי.

אורלי לוי אבקסיס: אבל הוא גם רוצה להגביל את זה בגג, לשים תקרה.

אורלי לוי אבקסיס: אנחנו בעד.

אלי כהן: זה נושא חדש.

אלי כהן: אנחנו לא דנים בנושאים חדשים.

אורלי לוי אבקסיס: אבל אנחנו במסגרת הרביזיה.

<אתי בנדלר: אם הבקשה שלך תתקבל, תעלי את זה.

אלי כהן: מה, נקבע לו 40%, חבר הכנסת ביטן?

אלי כהן: יש שר, יש ממשלה בישראל.

דוד ביטן: זה לא נושא חדש, זה במסגרת הדיון.

דוד ביטן: אתה רוצה לתת לשר אפשרות עד 100%?

אלי כהן: יש שר, יש מדיניות, יש ממשלה.

אלי כהן: בואו נבין, חברים: החוק שלנו לא עוסק במדיניות השר.

אלי כהן: אנחנו עוסקים בחוק הזה ברשות החשמל, ומכיוון שרשות החשמל, אנחנו רוצים שתהיה עצמאית וניתנה לה גם אפשרות לתת רישיונות ייצור, חלוקה וקביעת תעריפים, אז רצינו גם לקבוע לרשות החשמל - שבה אנחנו דנים היום – שבאופן עקרוני, לפי נוסח החוק ערב התיקון, יכלה לתת לכאורה 100% - - -

דוד ביטן: אלי, התיקון שעשינו הוא בסדר גמור, הוא מכובד ואין בעיה.

דוד ביטן: הבעיה היא אחרת, אתה סותר את עצמך.

דוד ביטן: מצד אחד אתה אומר שהסיבה שאנחנו עושים את התיקון הזה היא שאנחנו לא רוצים שמשאבים של ישראל ילכו לגורם פרטי.

דוד ביטן: עכשיו אתה אומר: כן, אבל אנחנו לא מתעסקים במדיניות השר, לאפשר לו לתת יותר.

דוד ביטן: בעניין הזה הגבלנו בגלל שאנחנו לא רוצים שזה יזוז הלאה.

דוד ביטן: זה לא משנה אם השר עושה את זה או הרשות עושה את זה.

דוד ביטן: מה זה משנה מי עושה את זה?

דוד ביטן: זה בכלל לא רלוונטי.

<אתי בנדלר: זה לא נדון מעולם בישיבות הוועדה – סמכות השר בעניין הזה.

דוד ביטן: לא נכון, הגשתי רביזיה גם על הנוסח, שהיתה בו איזושהי טעות - - -

אלי כהן: אז אני אומר ש-10% הובהר.

דוד ביטן: ועכשיו, כשדיברתי, חשבתי גם על זה.

<אתי בנדלר: אבל זה לא נדון בשום שלב בישיבות הוועדה, להגביל את סמכותו של השר.

יוסי יונה: את צודקת שעכשיו העלו נושא שחורג מעבר לדיון - - -

דוד ביטן: למרות שזה נוגד את הרציו שלך.

אלי כהן: אני חושב שהרציו שלי היה שמכיוון שאנחנו דנים ברשות החשמל, מכיוון שנוסח החוק המקורי יכול היה לייצר מצב שבו רשות החשמל מחלקת 100% - היא לא היתה צריכה את אישור השר - אז אמרנו שני דברים: 1.

אלי כהן: יש מגבלה של 10%.

יוסי יונה: אז למה לא להגיד 10% ולסגור את הסיפור?

<אתי בנדלר: כי זה לא עלה בשום שלב בדיוני הוועדה.

יוסי יונה: אתי, אני מקבל את הטיעון שלך, אבל אני חושב שהוא טיעון פרוצדורלי.

<אתי בנדלר: חבר הכנסת יונה, אני מבהירה.

<אתי בנדלר: תהיה תיכף בקשה לדיון מחדש, אם הבקשה תתקבל - תעלו את זה.

<אתי בנדלר: כרגע אני אומרת מה הבנתי, ואני חושבת שהבנתי נכון את החלטות הוועדה ולכן אני שמה את זה על השולחן בצורה הכי ברורה, שזה מה שאני הולכת לנסח.

<אתי בנדלר: אם תתקבל בקשה לדיון מחדש תדונו.

<אתי בנדלר: זה נושא אחד.

אלי כהן: בסדר גמור.

אלי כהן: חברים, עניין ההבהרה הראשון, כפי שהוצג על-ידי היועצת המשפטית: יובהר שזה עד 10%.

אלי כהן: נושא שני בבקשה.

דוד ביטן: ברור.

דוד ביטן: זה מה שהיה גם ברביזיה שלי.

אלי כהן: אבל אתה ביקשת להעיר שהיה רשום "עד", "פחות".

דוד ביטן: בהסתייגות שלי זה היה עד 10%.

דוד ביטן: אני לא יודע מאיפה הבאת פתאום יותר.

דוד ביטן: זו טעות, בלי קשר.

דוד ביטן: זאת אומרת, מה שהערתי עכשיו אי אפשר להעלות ברביזיה?

<אתי בנדלר: אם אתה רוצה בקשה לדיון מחדש בסעיף הזה - בסדר.

<אתי בנדלר: אני פשוט לא יודעת מתי נגמור, אם כך, את הטיפול בהצעת החוק כי אני מניחה שהמדינה תצטרך לגבש את עמדתה בעניין ולשמוע את עמדת השר, כי זה מעולם לא עלה לדיון - להגביל את סמכותו של השר לחלק רישיונות.

אלי כהן: אוקיי.

אלי כהן: נקודה שניה, גברתי.

<אתי בנדלר: נקודה שניה היתה לעניין החברה המזרח ירושלמית, בעקבות הצעתו של חבר הכנסת טיבי.

<אתי בנדלר: בוועדה דובר על כך שהחברה היא בעלת רישיון, לפי סעיפים 60(ד)(12), וניתן יהיה להאריך.

<אתי בנדלר: התעורר ספק אם אכן היא בעלת רישיון היום, לכן אנסח את זה בצורה כזאת שיהיה ברור שלחברה המזרח ירושלמית ניתן יהיה לתת או להאריך, לפי המצב המשפטי, עד 2021.

אלי כהן: תודה, גברתי.

אלי כהן: הנקודה הובהרה.

אלי כהן: הנושא השלישי.

<אתי בנדלר: הנושא השלישי: יש הוראות מעבר, שדנו בהן ארוכות.

<אתי בנדלר: הוראת המעבר המתייחסת להפסקת כהונתם של חברי מליאת הרשות לשירותים ציבוריים – חשמל, מה שנקבע זה שהכהונה שלהם תיפסק ב-31 בדצמבר 2015.

<אתי בנדלר: לי זה היה ברור, אבל מכיוון שמישהו שאל, הכהונה הזאת, כמובן, כוללת גם את הכהונה של יושב-ראש הרשות שמכהן גם כמנהל.

<אתי בנדלר: זאת אומרת, גם הכהונה הזאת – ברור שהיא בין חברי הרשות, ולכן הכהונה נפסקת.

<אתי בנדלר: הסעיף שהוסף, לגבי הבטחת מעמדם של העובדים שיעברו מהרשות לשירותים ציבוריים – חשמל או ממינהל החשמל לרשות החדשה, חלה רק על העובדים שהיו כפופים ליושב-ראש ולמנהל ולא - - -

אורלי לוי אבקסיס: לא לאלה עם החוזים?

<אתי בנדלר: בוודאי שכן, אבל לא ליושב-ראש ולמנהל עצמו.

<אתי בנדלר: אלה הבהרות שרציתי לומר שאביא לידי ביטוי לנוסח.

<אהוד אדירי: חידוד.

<אהוד אדירי: את אומרת שזה לא חל על המנהל והיו"ר – זאת הכוונה.

<אתי בנדלר: זה לא חל על המנהל והיו"ר או היו"ר שהוא גם מנהל, אלא רק על העובדים הכפופים לו.

אלי כהן: אודי, אני חושב שהנושא הובהר.

אלי כהן: אני חושב שההבהרות של היועצת המשפטית ברורות.

אלי כהן: אני מודה לך, משום שזו היתה בהחלט רוח הוועדה.

<אתי בנדלר: עכשיו יש בקשה לדיון מחדש.

<אתי בנדלר: הבקשה לדיון מחדש מתנהלת תמיד בשלב אחד או בשניים.

<אתי בנדלר: קודם כול מצביעים על עצם הבקשה לדיון מחדש.

<אתי בנדלר: אם הבקשה נדחית – זה סוף פסוק; אם הבקשה מתקבלת – אז מתחילים לדון מחדש בכל הסעיפים, כי אני מבינה שהבקשה לדיון מחדש היא על כל סעיפי החוק.

אלי כהן: מי בעד הצעתה של חברת הכנסת לוי אבקסיס לדון מחדש בכל סעיפי החוק?

אלי כהן: מי נגד?

אלי כהן: בעד – 5

אלי כהן: הבקשה לרביזיה לא נתקבלה.

אלי כהן: תודה רבה, הבקשה נדחתה ברוב של שישה מול חמישה.

אלי כהן: שיהיה לנו בהצלחה ורשות חשמל מוצלחת.

אלי כהן: תודה רבה, הישיבה נעולה.